cyanic-selkie/wikianc huggingface dataset:
.এমওয়াই
ডোমেইন নাম বিভাগ
২) .কম.এমওয়াই. - বাণিজ্যিক প্রতিষ্ঠান/কার্যক্রমের জন্য
৪) .অর্গ.এমওয়াই - এমন প্রতিষ্ঠান/কার্যক্রমের জন্য যা অন্য বিভাগে নেই
৬) .গব.এমওয়াই - শুধু মালয়েশিয়ার সরকারি প্রতিষ্ঠানের জন্য
৭) .মিল.এমওয়াই - শুধু মালয়েশিয়ার মিলিটারি প্রতিষ্ঠানের জন্য
৮) .নেম.এমওয়াই - শুধু মালয়েশিয়ার ব্যক্তিদের ব্যবহারের জন্য
ইতিহাস
১) সেপ্টেম্বর ২০০৭ সালে সাউদার্ন করিডরে এমওয়াইএনআইসি ডোমেইন নামে একটি সচেতনতামূলক রাস্তা-প্রদর্শনী আয়োজন করা হয়। ২) ফেব্রুয়ারি ২০০৯ সালে এমওয়াইএনআইসিকে. এমওয়াই ডোমেইনের নিবন্ধকারী ঘোষণা করা হয়।
৩) ডিসেম্বর ২০১০ সালে. এমওয়াই ইনোভেশন এওয়ার্ড ২০১০ আয়োজন করা হয়।
১৯৮৭–৮৮ বুন্দেসলিগা
১৯৮৭–৮৮ বুন্দেসলিগা পশ্চিম জার্মানির পেশাদার ফুটবল লীগের শীর্ষ স্তর বুন্দেসলিগার ২৫তম মৌসুম ছিল। এই মৌসুমটি ১৯৮৭ সালের ৩১শে জুলাই তারিখে শুরু হয়ে ১৯৮৮ সালের ২১শে মে তারিখে সম্পন্ন হয়েছিল। বায়ার লেভারকুজেনের জার্মান মধ্যমাঠের খেলোয়াড় ক্রিস্টিয়ান শ্রাইয়ার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৮৬–৮৭ মৌসুমে ৫৩ পয়েন্ট অর্জন করে এই প্রতিযোগিতার ইতিহাসে ৯ম বারের মতো শিরোপা জয়লাভ করেছিল।
এই মৌসুমে ৫২ পয়েন্ট অর্জন করে ভেয়ার্ডার ব্রেমেন ২য় বারের মতো বুন্দেসলিগা এবং ২য় বারের মতো জার্মান শিরোপা জয়লাভ করেছিল। স্টুটগার্টের জার্মান আক্রমণভাগের খেলোয়াড় ইয়ুর্গেন ক্লিন্সমান ১৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
দল
১৯৮৬–৮৭ মৌসুম শেষে ফর্টুনা ডুসেলডর্ফ এবং ব্লাউ-ভাইস মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হানোফার এবং কার্লস্রুহার বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে হমবুর্গ ২. বুন্দেসলিগায় তৃতীয় স্থান অধিকারী ক্লাব জাংকট পাওলির বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে হমবুর্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
কেলিশহর ইউনিয়ন
কেলিশহর বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী কেলিশহর ইউনিয়নের মোট জনসংখ্যা ১৬,০৯৫ জন। এর মধ্যে পুরুষ ৭,৬৫৪ জন এবং মহিলা ৮,৪৪১ জন। মোট পরিবার ৩,৫৯৮টি।
অবস্থান ও সীমানা
পটিয়া উপজেলার উত্তরাংশে কেলিশহর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে ধলঘাট ইউনিয়ন ও দক্ষিণ ভূর্ষি ইউনিয়ন, দক্ষিণে পটিয়া পৌরসভা ও হাইদগাঁও ইউনিয়ন, পূর্বে হাইদগাঁও ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং উত্তরে বোয়ালখালী উপজেলার আহলা করলডেঙ্গা ইউনিয়ন অবস্থিত।
নামকরণ ও ইতিহাস
কেলিশহর ইউনিয়ন প্রতিষ্ঠিত হয় ১৯৬৩ সালে। এই গ্রাম আগে মগ শাসনাধীন ছিল। জমিদার কেদার রায়ের কুল পঞ্জিকা থেকে জানা যায়, মগ সৈন্যরা এই গ্রামে কিল্লা বানিয়ে বসবাস করত, চাকমা রাণী কালিন্দী এই অঞ্চলে কেলি করতে আসতেন, তাছাড়া পর্তুগীজরা কৃষ্ণাখালী খাল হয়ে সাম্পানে গ্রামের পাহাড়ি এলাকায় প্রমোদ ভ্রমণ তথা কেলি করতে আসত। কিল্লা, কেলি এইসব শব্দ থেকেই কেলিশহর নামের উৎপত্তি।
প্রশাসনিক কাঠামো
কেলিশহর ইউনিয়ন পটিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী কেলিশহর ইউনিয়নের সাক্ষরতার হার ৫১.৭%। এ ইউনিয়নে ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ধর্মীয় উপাসনালয়
কেলিশহর ইউনিয়নে ১৬টি মসজিদ, ১টি ঈদগাহ ও ৮টি মন্দির ও ৩টি বিহার রয়েছে।
খাল ও নদী
কেলিশহর ইউনিয়নের উপর দিয়ে বয়ে চলেছে কেলিশহর রতনপুর খাল ও উত্তর ভূর্ষি খাল।
হাট-বাজার
কেলিশহর ইউনিয়নের প্রধান ২টি হাট/বাজার হল রমেশ বাবুর হাট ও ভট্টাচার্য হাট।
ওতেল তের্মে মিল্লেপিনি
ওতেল তের্মে মিল্লেপিনি হচ্ছে একটি চার-তারকাবিশিষ্ট হোটেল যা ইতালির পাদুয়া এলাকার মোন্তেগ্রোত্তো তের্মেতে অবস্থিত। ১০০ কক্ষবিশিষ্ট এই হোটেলটিতে অবস্থিত পৃথিবীর গভীরতম সাঁতারের জলাশয়, ওয়াই-৪০, গিনেস বিশ্ব রেকর্ডে স্থান করে নিয়েছে। এই হোটেলটি ১৯৯৭ সালে প্রথম নির্মিত হয় এবং ২০১৩ সালে আবার পুনঃনির্মাণ করা হয়।
ওয়াই-৪০ সাঁতারের জলাশয়
ওয়াই-৪০ "দ্য ডীপ জয়" সাঁতারের জলাশয়টি সর্বপ্রথম ৫ই জুন ২০১৪ তারিখে চালু করা হয়। স্থপতি এমানুয়েলে বোয়ারেত্তো এটির ণকশা করেন। গভীর এই সাঁতারের জলাশয়টি পৃথিবীর সবচেয়ে গভীরতম সাঁতারের জলাশয়। এটির জলধারণক্ষমতা, যার তাপমাত্রা -এ স্থিতিশীল রাখা হয়। সাঁতারের জলাশয়টিতে জলনিম্নস্থ গুহা এবং অতিথিদের হাঁটার জন্য ঝুলন্ত, স্বচ্ছ, জলনিম্নস্থ সুড়ঙ্গপথ রয়েছে।  থেকে  পর্যন্ত সাঁতারের জলাশয়টিতে বিভিন্ন গভীরতার ঝাঁপ দেওয়ার মঞ্চ রয়েছে। সাঁতারের জলাশয়টির সম্মুখ দেয়াল ছোট হয়ে কূপাকৃতি চোঙের মতো সোজা  নিচে গিয়েছে। হোটেলটি মুক্ত ঝাঁপ এবং স্কুবা ঝাঁপের টিকেট দিয়ে থাকে। সাঁতারের জলাশয়টি চালুর আগে ইতালীয় মুক্ত ঝাঁপদাতা উম্বের্তো পেলিৎজারি  সর্বপ্রথম এর গভীরতা নিরূপণ করেন।
৫ই জুন ২০১৪ তারিখে চালুর সময় এটি ডুব দেওয়ার জন্য গভীরতম সাঁতারের জলাশয় হিসেবে গিনেস বিশ্ব রেকর্ড স্বীকৃতি লাভ করে। পূর্বে এই রেকর্ডটি বেলজিয়ামের নিমো-৩৩ জলাশয়ের দখলে ছিল।
কিউবা
থাম্ব|265x265পিক্সেল|কিউবার প্রদেশসমূহ কিউবা (স্পেনীয়: Cuba কুবা) ক্যারিবীয় দ্বীপপুঞ্জের বৃহত্তম ও সবচেয়ে পশ্চিমে অবস্থিত দ্বীপ। দ্বীপটি আশেপাশের অনেকগুলি ছোট দ্বীপের সাথে মিলে কিউবা প্রজাতন্ত্র (República de Cuba রেপুব্লিকা দ়ে কুভ়া) গঠন করেছে। কিউবা উত্তর ও দক্ষিণ আমেরিকার মধ্যস্থলে অবস্থিত। ক্যারিবীয় সাগর ও মেক্সিকো উপসাগরের মধ্য দিয়ে সমস্ত সমুদ্রপথের উপর দেশটি অবস্থিত। কিউবার উত্তরে রয়েছে মার্কিন যুক্তরাষ্ট্রও বাহামা দ্বীপপুঞ্জ, পূর্বে টার্ক্‌স ও কেইকোস দ্বীপ এবং হাইতি, পশ্চিমে মেক্সিকো, আর দক্ষিণে জ্যামাইকা ও কেইম্যান দ্বীপপুঞ্জ। উর্বর ভূমি এবং আখ ও তামাকের ফলনের প্রাচুর্যের ফলে কিউবা ইতিহাসের অধিকাংশ সময় ধরেই ক্যারিবীয় অঞ্চলের সবচেয়ে ধনী রাষ্ট্র।
হাভানা কিউবার রাজধানী।
কিউবা হাইতি, মার্কিন যুক্তরাষ্ট্র, মেক্সিকোর ইউকাতান উপদ্বীপ এবং জ্যামাইকার খুব কাছে অবস্থিত বলে ঐ সব দেশ থেকে কিউবায় প্রচুর লোক যাওয়া-আসা করেন। এই যাতায়াতের ফলে কিউবাতে বহু ধরনের গোষ্ঠী ও সংস্কৃতির সহাবস্থান ঘটেছে। কৃষিতে সমৃদ্ধ হলেও কিউবা খুব কম কৃষিদ্রব্যই রপ্তানি করে, এর মধ্যে আছে চিনি, তামাক, লেবুজাতীয় ফল এবং বিভিন্ন ধরনের উৎপাদিত দ্রব্য।
উর্বর ভূমি, অসংখ্য পোতাশ্রয় এবং খনিজের ভাণ্ডারের জন্য দেশটিকে স্পেন, এমনকি মার্কিন যুক্তরাষ্ট্র বিভিন্ন সময়ে নিজেদের স্বার্থে ব্যবহার করতে চেয়েছে। সোভিয়েত ইউনিয়ন (বর্তমান রাশিয়া) সমাজতান্ত্রিক রাষ্ট্র হিসাবে কিউবার প্রতি বন্ধু হিসাবে হাত বাড়িয়ে দেয়। কিউবা ৪০০ বছর ধরে স্পেনের একটি উপনিবেশ ছিল। স্পেনের কনকিস্তাদোরেরা এই দ্বীপকে ঘাঁটি হিসেবে ব্যবহার করে মেক্সিকো ও দক্ষিণ আমেরিকাতে আক্রমণ চালাত। ১৯শ শতকের মধ্যভাগে, স্পেনের অধিকাংশ উপনিবেশ স্বাধীনতা লাভ করার বহু দশক পর, কিউবার লোকেরা একটি স্বাধীনতা আন্দোলন গড়ে তোলে। ১৮৬৮ সাল নাগাদ কিউবার লোকেরা তাদের তিনটি স্বাধীনতা যুদ্ধের প্রথমটিতে লড়া শুরু করে। ১৮৯৮ সালে মার্কিন যুক্তরাষ্ট্র এই যুদ্ধে প্রবেশ করে কিউবার পক্ষ নিয়ে স্পেনীয়দের বিরুদ্ধে যুদ্ধ করে। তারা কিউবাকে মার্কিন প্রতিরক্ষার অধীনে স্বাধীন ঘোষণা করে।
১৯০২ সালে কিউবানরা স্বায়ত্তশাসন শুরু করে, যদিও দেশটিতে মার্কিন প্রভাব তখনও প্রবল ছিল। ১৯০৩ সালের এক চুক্তি অনুযায়ী কিউবার গুয়ান্তানামো উপসাগর এলাকায় মার্কিন যুক্তরাষ্ট্র এখনও একটি নৌঘাঁটি চালু রেখেছে। বিংশ শতাব্দীর প্রথমভাগের অধিকাংশ সময় জুড়ে কিউবার সরকার ধারাবাহিকভাবে কিছু দুর্নীতিপরায়ণ রাষ্ট্রপতি ও স্বৈরিশাসকের অধীনে শাসিত হয়। ১৯৩৪ সাল থেকে সামরিক অফিসার ফুলগেনসিও বাতিস্তাই প্রত্যক্ষ বা পরোক্ষভাবে কখনো সামরিক স্বৈরশাসক, কখনো বেসামরিক রাষ্ট্রপতি, কখনও পর্দার আড়ালের সামরিক নেতা হিসেবে দেশটি শাসন করা শুরু করেন। ১৯৫০-এর দশকের মধ্যভাগে বহু কিউবান বাতিস্তার স্বৈরশাসন, রাজনৈতিক নিপীড়ন ও দুর্নীতির বিরুদ্ধে প্রতিবাদমুখর হয়ে ওঠে। বাতিস্তার বিরুদ্ধ প্রতিবাদ পরবর্তীতে কিউবান বিপ্লবে রূপ নেয়।
কাস্ত্রো সে সময় সোভিয়েত ইউনিয়ন এ মার্ক্সবাদের যে রূপটি প্রচলিত ছিল, সেই মডেলটি গ্রহণ করেন। এর মাধ্যমে কিউবার কমিউনিস্ট পার্টি সুসংগঠিত ভাবে রাষ্ট্রকে নিয়ন্ত্রণ করতে সক্ষম হয়েছিল। তখন থেকে কিউবা সমাজতান্ত্রিক অর্থনীতি ও রাজনৈতিক নীতি মেনে শাসিত হয়ে আসছে। কিউবা সম্পূর্ণভাবে কমিউনিস্ট পার্টির নিয়ন্ত্রণাধীন এবং দেশটির অর্থনীতিও রাষ্ট্রনিয়ন্ত্রিত। সমাজতন্ত্রে কিউবার জনগণের সামগ্রিক উন্নয়নের স্বার্থে ব্যক্তিস্বাধীনতার বিষয়টি বিসর্জন দেওয়া হয়। কমিউনিস্ট আদর্শ অনুসারে ধর্মপালন নিরুৎসাহিত করা হয়, তবে সম্পূর্ণ নিষিদ্ধ করা হয়নি। কিন্তু কিউবার ইতিহাস ও সংস্কৃতি পূর্ব ইউরোপীয় দেশগুলির মত না হওয়ায় কিউবার সমাজতন্ত্র সোভিয়েত মডেল পুরোপুরি অনুসরণ করতে পারেনি। যদিও কিউবার প্রশাসনিক দফতর ও সংস্থাগুলির কাঠামো সোভিয়েত ধাঁচের ছিল, তা সত্ত্বেও কাস্ত্রোই মূল প্রশাসনের মূল পরিচালক।
ইতিহাস
কিউবার প্রথম লিপিবদ্ধ ইতিহাস জানা যায় ১৪৯২ সালের অক্টোবর ২৮ তারিখ থেকে। এই দিন দিগ্বিজয়ী নাবিক ক্রিস্টোফার কলম্বাস তার প্রথম অভিযানে কিউবায় পৌঁছে এই অঞ্চলটিকে স্পেনের অধীন বলে দাবি করেন। কলম্বাস যুবরাজ জুয়ানার নামানুসারে এই দ্বীপটির নাম রেখেছিলেন আইলা জুয়ানা। তখন এই দ্বীপে আমেরিকার আদিবাসীরা বসবাস করতো যাদের নাম ছিল টাইনো এবং সিবোনেই। এরা মূলত উত্তর, দক্ষিণ এবং মধ্য আমেরিকার বিভিন্ন অঞ্চল থেকে কয়েক শতাব্দী পূর্বে জটিল প্রক্রিয়ায় এই দ্বীপে অভিবাসী হয়ে এসেছিল। টাইনোরা মূলত কৃষিকাজ করতো এবং আর সিবোনেইরা কৃষিকাজ এবং পশু শিকার উভয় কাজ করেই জীবিকা নির্বাহ করতো। প্রাথমিক টাইনো সংস্কৃতিতে উল্লেখযোগ্য তামা ব্যবসা ছিল।
সরকার এবং রাজনীতি
কিউবা একটি একদলীয় কমিউনিস্ট রাষ্ট্র। এর শাসনযন্ত্র সম্পূর্ণভাবেই কিউবার কমিউনিস্ট পার্টির অধীন। ১৯৭৬ সালে প্রণীত সংবিধান বাতিল করে কিউবায় ১৯৯২ সালে নতুন সংবিধান গৃহীত হয়, যা মার্ক্স, এঙ্গেল্‌স এবং লেনিনের চিন্তাধারায় অনুপ্রাণিত। এই নবপ্রণীত সংবিধান অনুসারে কিউবার কমিউনিস্ট পার্টি "রাষ্ট্র এবং সমাজের নেতৃত্বপ্রদানকারী মূল চালিকাশক্তি" হিসেবে অভিহিত হয়েছে।
ভূগোল
কিউবা প্রজাতন্ত্র অনেকগুলি দ্বীপের সমষ্টি। এদের মধ্যে প্রধান দ্বীপটি কিউবা দ্বীপ। ইসলা দে লা হুবেন্তুদ ২য় বৃহত্তম দ্বীপ। এছাড়াও আরও অনেক ছোট ছোট দ্বীপ কিউবার অন্তর্ভুক্ত।
অর্থনীতি
যদিও কিউবা একটি একদলীয় কমিউনিস্ট রাষ্ট্র। এটি মার্ক্স, এঙ্গেল্‌স এবং লেনিনের চিন্তাধারায় অনুপ্রাণিত ও অর্থনীতিও রাষ্ট্রনিয়ন্ত্রিত তবুও এটি বর্তমানে বাজার অর্থনীতি এর ধারণা এর দিকে যাচ্ছে। এখন বেশিরভাগ মানুষ কৃষিকাজ এবং পশু পালন এর কাজ করে জীবিকা নির্বাহ করে। কৃষিকাজ কিউবাবাসীদের প্রধান উপজীবিকা। আবাদি জমির দুই তৃতীয়াংশে আখ চাষ। তামাক, কফি, ক্যাকাও, ফল, শাকসবজি, ভুট্টা, আলু, চাল প্রভৃতি প্রধান কৃষিপণ্য। কিউবা বনজ সম্পদে সমৃদ্ধ। মেহগনি, সিডার, বিকলগ্রাম, মাজাগুয়া, টেকা প্রভৃতি কাঠের জন্য বিখ্যাত। খনিজ সম্পদে কিউবা সমৃদ্ধ। প্রধান প্রধান খনিজ সম্পদ হল - তামা, ম্যাঙ্গানিজ, ক্রোমিয়াম, নিকেল, গন্ধক, ক্রোমাইট, কোবান্ট সিলিকা, রুপা, কয়লা ও তেল প্রভৃতি। কিউবা শিল্পে মোটামুটি সমৃদ্ধ। প্রধান প্রধান শিল্প হচ্ছে চিনি, সাবান, খাদ্য প্রক্রিয়াজাতকরণ, ভোগ্যপণ্য, ইস্পাত শিল্প প্রভৃতি।
জনসংখ্যা
২০১৪ সালের আদমশুমারী অনুযায়ী দেশটিতে জনসংখ্যা ১১,২৩৮,৩১৭ জন। অর্থাৎ প্রতি বর্গ কিলোমিটারে ১০২ জন জনসংখ্যা রয়েছে।
প্রতিশব্দ (শ্রেণীবিন্যাসবিদ্যা)
শ্রেণীবিন্যাসবিদ্যায় প্রতিশব্দ বলতে কোন নির্দিষ্ট ট্যাক্সন (বা শ্রেণীর) জন্য প্রচলিত নামের পাশাপাশি ঐ ট্যাক্সনের আরও এক বা একাধিক নামকে বোঝায়। এমনও হতে দেখা যায় যে এসব প্রতিশব্দ একসময় বহুল ব্যবহৃত ছিল অথবা অনেকের কাছে বৈজ্ঞানিক নাম গৃহীত হয়েছিল কিন্তু বর্তমানে এসব নামের পরিবর্তে অন্য কোন নাম ব্যবহৃত হচ্ছে। তাই বলে সেসব নামের গুরুত্ব হারিয়ে যায় না। কোন ট্যাক্সনের বৈজ্ঞানিক নামের সাথে সাথে তাদের প্রতিশব্দগুলোও অনেক সময় উল্লেখ করা হয়। যেমন- ১৭৫৮ সালে দ্বিপদ নামকরণের জনক ক্যারোলাস লিনিয়াস লাল বনমোরগের বৈজ্ঞানিক নাম রাখেন Phasianus Gallus। বর্তমানে এ নামটি আর ব্যবহার করা হয় না। লাল বনমোরগের বর্তমান বৈজ্ঞানিক নাম Gallus gallus, আর তার প্রতিশব্দ হল Phasianus Gallus।
ভাষার প্রতিশব্দ সমার্থক এবং একটা আরেকটার পরিপূরক, অর্থাৎ একটা শব্দের স্থলে তার প্রতিশব্দ অনায়াসে ব্যবহার করা যায়। পানি যা জলও তা। কোন জায়গায় পানির স্থলে সহজেই জল ব্যবহার করা যায়। শ্রেণীবিন্যাসবিদ্যায় প্রতিশব্দগুলো সমার্থক কিন্তু পরিপূরক নয়। সাধারণত কোন একটি শ্রেণীর জন্য একটিমাত্র বৈজ্ঞানিক নাম সঠিক হিসেবে ধরে নেওয়া হয়। তবে বিভিন্ন সময়ে বিভিন্ন ব্যক্তির দেওয়া সেই শ্রেণীর নাম প্রতিশব্দ হিসেবে পরিগণিত হয়। সঠিক নামটি নির্ধারণ করা হয় কোড অব নোমেনক্লেচার অনুসারে। একজন শ্রেণীবিন্যাসবিদ প্রদত্ত কোন বৈজ্ঞানিক নাম তার মতে সঠিক আবার আরেকজনের মতে ভুল। একইভাবে সে শ্রেণীবিন্যাসবিদ অন্য শ্রেণীবিন্যাসবিদের দেওয়া নামকে ভুল মনে করতে পারেন। সেজন্য বৈজ্ঞানিক নামকরণের ক্ষেত্রে প্রতিশব্দগুলো উল্লেখ করতে হয়।
কোন একটি শ্রেণী স্বাধীনভাবে একাধিকবার বর্ণিত হলে অথবা তার একাধিক নামকরণ করা হলে প্রতিশব্দের সৃষ্টি হয়। এছাড়া কোন শ্রেণীর পরিবর্তন হলেও নতুন প্রতিশব্দের সৃষ্টি হয়। যেমন- কোন গোত্রকে বিভক্ত করে একাধিক গোত্রের সৃষ্টি করা হল অথবা উল্টোটা- একাধিক গোত্রকে একীকরণ করা হল। ফলে ঐ গোত্রগুলোর নতুন প্রতিশব্দের সৃষ্টি হয়।
সাধারণ ব্যবহার
সাধারণত কৃষিবিদ্যা, উদ্যানবিদ্যা, বাস্তুতন্ত্র, সাধারণ বিজ্ঞান প্রভৃতি ক্ষেত্রে প্রতিশব্দ বলতে এমন নামকে বোঝায় যা পূর্বে বিভিন্ন বই-পুস্তক ও অন্যান্য উৎসে সঠিক বৈজ্ঞানিক নাম হিসেবে ব্যবহৃত হয়েছে, কিন্তু বর্তমানে নামটি আর সঠিক বলে গণ্য করা হয় না এবং তার পরিবর্তে অন্য আরেকটি বৈজ্ঞানিক নাম সঠিক হিসেবে পরিগণিত হয়। বিশৃঙ্খলার হাত থেকে রক্ষা পাওয়ার জন্য বিভিন্ন বই-পুস্তক ও লেখালেখিতে বর্তমানে সঠিক বৈজ্ঞানিক নামের সাথে সাথে এর প্রতিশব্দগুলোও ব্যবহৃত হয়। যেমন- সম্বর হরিণের একাধিক বৈজ্ঞানিক নাম রয়েছে। এক্ষেত্রে সঠিক বৈজ্ঞানিক নামের সাথে প্রতিশব্দ লিখতে হয় এভাবেঃ Rusa unicolor "(syn. Cervus unicolor)"।
অন্তরা
জীবনী
অন্তরা শিশুশিল্পী হিসেবে চলচ্চিত্রাঙ্গনে যাত্রা শুরু করলেও পরবর্তীকালে নায়িকা চরিত্রে অভিনয় করা শুরু করেন। তার বিপরীতে প্রেমের কসম চলচ্চিত্রে অভিনয়ের মাধ্যমে চলচ্চিত্রাঙ্গনে অভিষেক ঘটেছিল মাহফুজ আহমেদের। তিনি ২০১৪ সালের ৮ জানুয়ারি মৃত্যুবরণ করেন।
ট্রেজসি সেজদিনি
ট্রেজসি সেজদিনি (জন্ম ৩০ মে ২০০০) হলেন আলবেনিয়ার সুন্দরী প্রতিযোগিতা বিজয়ী, যিনি ২০১৮ সালের ৬ জুন মিস ইউনিভার্স আলবেনিয়া খেতাব অর্জন করেছিলেন। তিনি মিস ইউনিভার্স ২০১৮ তে আলবেনিয়ার প্রতিনিধিত্ব করেছিলেন।
জীবনী
ট্রেজসি সেজদিনি আলবেনিয়ার এলবাসান শহরে ২০০০ সালে জন্মগ্রহণ করেন। তিনি মাতৃভাষা আলবেনীয় ছাড়াও ইতালীয়, ফরাসি ও ইংরেজি ভাষায় কথা বলতে পারেন। তিনি দেশটির রাজধানী তিরানায় বাস করেন। তিনি ১৬ বছর বয়সে ২০১৬ সালে, মিস ইউনিভার্স আলবেনিয়ায় অংশগ্রহণ করেন। প্রতিযোগিতায় তিনি বিজয়ী হতে পারেন নি। তিনি ২০১৮ সালে 'মিস ইউনিভার্স আলবেনিয়া ২০১৮' খেতাব অর্জন করেন। তিনি ২০১৮ এর ডিসেম্বরে থাইল্যান্ডে মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেন।
মিস ইউনিভার্স আলবেনিয়া ২০১৮
ট্রেজসি সেজদিনি ২০১৮ সালের ৬ জুন 'মিস ইউনিভার্স আলবেনিয়া ২০১৮' খেতাব অর্জন করেন। এছাড়াও তিনি 'মিস সোশ্যাল মিডিয়া' উপ খেতাবে ভূষিত হন।
মিস ইউনিভার্স ২০১৮
ট্রেজসি সেজদিনি মিস ইউনিভার্স ২০১৮ প্রতিযোগিতায় আলবেনিয়ার প্রতিনিধিত্ব করেছিলেন। তিনি সেখানে 'মিস ফটোজেনিক' উপ খেতাব অর্জন করেন।
কুরওয়াই
কুরওয়াই (Kurwai) ভারতের মধ্য প্রদেশ রাজ্যের বিদিশা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কুরওয়াই শহরের জনসংখ্যা হল ১৩,৭৩৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে কুরওয়াই এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
তথ্যসূত্র
Kurwai
দোলন রায়
দোলন রায় কলকাতা, ভারতের একজন বাঙ্গালী অভিনেত্রী।
প্রাথমিক জীবন
২২ ফেব্রুয়ারি ১৯৭০ সালে দিলীপ ও দীপিকা রায়ের পরিবারে কলকাতায় জন্মগ্রহণ করেন। তিনি চারুচন্দ্র কলেজ থেকে স্নাতক এবং পরবর্তীতে কলকাতা বিশ্ববিদ্যালয় থেকে স্নাতকোত্তর ডিগ্রী অর্জন করেন।
অনুত্তরযোগতন্ত্র
অণুত্তরযোগতন্ত্র বা ব্লা-না-মেদ-পা'ই-র্গ্যুদ একটি বৌদ্ধ তন্ত্র বিশেষ।
তিব্বতী বৌদ্ধধর্ম
র্ন্যিং মা ধর্মসম্প্রদায়ের মহাযোগযানকে অণুত্তরযোগতন্ত্রের সমতুল বলে ধরা হয়। তিব্বতী বৌদ্ধধর্মে গ্সার-মা বা নতুন অনুবাদ বৌদ্ধসম্প্রদায়গুলি চর্যাতন্ত্রযান, ক্রিয়াতন্ত্রযান, যোগতন্ত্রযান ও অণুত্তরযোগতন্ত্র এই চার ধরনের তন্ত্রের মধ্যে অণুত্তরযোগতন্ত্রকে সর্বোত্তম বলে মনে করে। এই তন্ত্র মহামুদ্রা তত্ত্বের সঙ্গে সম্পর্কিত। এই তন্ত্রের মাধ্যমেই গৌতম বুদ্ধ প্রজ্ঞা ও ধ্যানের মাধ্যমে বোধিলাভের পথের শিক্ষাদান করেছেন বলে গ্সার-মার গেলুগ ধর্মসম্প্রদায় মনে করেন। তিব্বতী বৌদ্ধধর্মে এই তন্ত্র উৎপত্তিক্রম ও সম্পন্নক্রম এই দুইটি স্তরে সাধনা করা হয়। ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে দ্বারা রচিত জাব-মো-নাং-দোন নামক বিখ্যাত তিব্বতী গ্রন্থে এই তন্ত্র সম্বন্ধে বিস্তৃত আলোচনা করা হয়েছে।
বিভাগ
গুহ্যসমাজ, যমান্তক, চক্রসম্বর, হেবজ্র ও কালচক্র এই পাঁচ ধরনের অণুত্তরযোগতন্ত্র প্রধানত মহাযোগতন্ত্র, যোগিনীতন্ত্র ও অদ্বৈততন্ত্র এই তিন ভাগে বিভক্ত।
তালাভেরা দে লা রেইনা মৃৎশিল্প
তালাভেরা দে লা রেইনা মৃৎশিল্প (Cerámica de Talavera de la Reina) স্পেনের তোলেদো এলাকার তালাভেরা দে লা রেইনায় গড়ে উঠা হস্তশিল্পবিশেষ। থালা-বাসন, কলস ও অন্যান্য বস্তু সাম্প্রতিক প্রত্নতাত্ত্বিক খনন কার্যে পাওয়া গেছে। তন্মধ্যে, কিছু কিছু সামগ্রী রোমান সাম্রাজ্যে ব্যবহারের দিকেও ইঙ্গিত দেয়।
আরবেরা নতুন প্রযুক্তি হিসেবে এখানে নিয়ে আসে। তন্মধ্যে, মৃৎশিল্পের উপযোগী এক ধরনের চুলা অন্যতম। ঐ যুগের অনেক ধরনের বিষয়ের মধ্যে বিমূর্ত মোটিফ ছিল যাতে মুসলমানদের ধর্মীয় বিধি-নিষেধের কথা উল্লেখ রয়েছে। পঞ্চদশ শতাব্দীতে জেন ফ্লোরিস হল্যান্ড থেকে নতুন ধরনের মৃৎশিল্পজাত পণ্য নিয়ে আসেন। তিনি একটি প্রতিষ্ঠান গড়েন যার মাধ্যমে শহরে মৃৎশিল্পের প্রবর্তন ঘটে।
তালাভেরার সিরামিকস ঝর্ণা তৈরীতে ব্যবহার করা হয়েছে যা কিউবা ও ব্রাজিলে ব্যবহৃত হচ্ছে। ভবনের জন্য টাইলস তৈরী করা হয়েছে যা বর্তমানে নিউ অর্লিয়েন্স, টোকিও এবং প্যারিসে দেখা যায়। রাজকীয় প্রাসাদ ও বিশ্বের সকল যাদুঘরে এর মান সম্পর্কে তুলে ধরছে। তালাভেরা দে লা রেইনা মৃৎশিল্পে বিভিন্ন ধরন রয়েছে:
রুইজ দে লুনা এবং এমিলিও নাইভেইরোর ন্যায় শিল্পীরা শহরে কর্মশালার মাধ্যমে ঐতিহ্যবাহী মৃৎশিল্পকে তুলে ধরে রাখার চেষ্টা করছেন।
আরশাদ-উজ জামান
আরশাদ-উজ জামান বাংলাদেশের রাষ্ট্রদূত এবং সাবেক রাষ্ট্রপতি বদরুদ্দোজা চৌধুরী উপদেষ্টা ছিলেন।
প্রাথমিক জীবন
জামানের জন্ম হয় বাগেরহাট জেলায়। তার পিতা ছিলেন খান বাহাদুর ফজলুর রহমান। তিনি কলকাতা বিশ্ববিদ্যালয় থেকে স্নাতক হন। এরপর তিনি সরোবন বিশ্ববিদ্যালয় থেকে রাজনীতি বিষয়ে অধ্যয়ন করেন।
কর্মজীবন
১৯৬২-১৯৬৩ সালে জামান জাতিসংঘে পাকিস্তানের স্থায়ী মিশনে প্রেস সংযুক্তি হিসাবে দায়িত্ব পালন করেন।
জামান আলজেরিয়া, সেনেগাল এবং মিশরে বাংলাদেশের রাষ্ট্রদূতের দায়িত্ব পালন করেছিলেন। তিনি রাজনৈতিক বিষয়ক সহকারী সেক্রেটারি জেনারেল হিসাবে ইসলামি সহযোগিতা সংস্থায় দায়িত্ব পালন করেছিলেন। তিনি আন্দ্রে ম্যালারাক্সের রচনা অনুবাদ করেছিলেন এবং ফ্রান্স সরকার কর্তৃক তাকে লিজিওন অফ অনার প্রদান করা হয়।
কূটনীতিক হিসাবে অবসর নেওয়ার পরে তিনি জনকণ্ঠ, ঢাকা কুরিয়ার এবং দ্য ডেইলি স্টারের মতো বেশ কয়েকটি বাংলাদেশী পত্রিকায় লিখেছিলেন। তিনি রাষ্ট্রপতি বদরুদ্দোজা চৌধুরীর উপদেষ্টা হিসাবেও কাজ করেছিলেন। ২০০০ সালে, তিনি প্রিভিলেজড উইটেনস: মেমোয়ারস অফ দ্য ডিপ্লোম্যাট নামে একটি স্মৃতিকথা প্রকাশ করেছিলেন। তিনি বিকল্পধারা বাংলাদেশের প্রেসিডিয়াম সদস্য ছিলেন।
ব্যক্তিগত জীবন
জামান ১৯৫০-এর দশকে পাকিস্তান কনস্যুলেটে কর্মরত ছিলেন এবং ভাসফিয়ে কলমুকের অধীনে তুর্কি ভাষায় পড়াশোনা করেছিলেন। সে তাকে বিয়ে করেছিল এবং তাদের দুটি কন্যা রয়েছে; জেসমিন এবং তুর্কি সাংবাদিক আমবেরিন জামান।
মৃত্যু
জামান ১৩ ই এপ্রিল ২০০৮ সালে মারা যান।
রংপুরী ভাষা
রংপুরী (ভারত ও নেপালে কামতাপুরী বা রাজবংশী ) একটি ইন্দো-আর্য পরিবারভুক্ত বাংলার ভাষা। এ ভাষায় বাংলাদেশের রাজবংশী সম্প্রদায়, রংপুর বিভাগ, ভারত এবং নেপাল এর রাজবংশী, তাজপুরিয়া, নস্যশেখ, নাথ-যোগী, খেন সম্প্রদায়ের লোকেরা কথা বলে। বাংলা ভাষার প্রমিত রীতির ভিত্তি নদীয়া তথা পশ্চিমাঞ্চলীয় আঞ্চলিক বাংলা হওয়ায়, বাংলা ভাষার প্রমিত রীতির সাথে এর কিছু পার্থক্য দেখা যায়। তবে এই ভাষাভাষী জনগণ কার্যত দ্বিভাষী। ভারত এবং বাংলাদেশে তারা রাজবংশীর পাশাপাশি প্রমিত বাংলা অথবা অসমীয়া ভাষায় কথা বলে।
নাম
কামতাপুরী/রংপুরী/রাজবংশী ভাষা বিভিন্ন নামে পরিচিত। ঐতিহাসিকভাবে সারাবিশ্বে ভাষাটি রংপুরী (অম্পুরীয়া), কামতাপুরী, রাজবংশী নামে পরিচিত। ভারতে কামতাপুরী, রাজবংশী, গোয়ালপারীয়া বা কোচ-রাজবংশী, সূর্যাপুরী এবং নেপালে তাজপুরি নামে পরিচিত।
উপভাষা
রংপুরি ভাষার একাধিক কথ্য রূপ প্রচলিত। একে পূর্ব, মধ্য, পশ্চিম এবং পাহাড়ী (কোচ) এই চার ভাগে ভাগ করা যায়। এই ভাষাভাষী জনগোষ্ঠীর মধ্য রাজবংশী ভাষায় অধিকাংশ লোকে কথা বলে। ভাষা মোটামুটি একই রকম এবং এই ভাষায় কিছু প্রকাশনা আছে। পশ্চিমা কথ্যরূপে এলাকাভেদে পরিবর্তিত হয়। তিন কথ্যরূপের মধ্যে ৭৭-৮৯% মিল পাওয়া যায়। রাজবংশী ভাষা ৪৮-৫৫ ভাগ বাংলা, ৪৩-৪৯ ভাগ মৈথিলি এবং নেপালি শব্দ দ্বারা গঠিত।
পরিসীমা
আসামের ধুবড়ী, কোকরাঝার, চিরাং, বঙাইগাঁও এবং গোয়ালপাড়া জেলায় এই ভাষাভাষী মানুষের সংখ্যা সৰ্বাধিক; দরং জেলাতে এই ভাষাভাষী কিছু সংখ্যক লোক আছে। উত্তর বঙ্গের কোচবিহার, জলপাইগুড়ি, উত্তর দিনাজপুর, দক্ষিণ দিনাজপুর এবং দার্জিলিংয়ের তরাই অঞ্চল, বিহারের কাটিহার, পূৰ্ণিয়া এবং কিষানগঞ্জ জেলার কিছু অঞ্চল, নেপালের মোরং এবং ঝাপা জেলা, ভূটানের কিছু অঞ্চল, বাংলাদেশের রংপুর বিভাগের ৮ জেলায় এই ভাষার মানুষ আছে। মেঘালয়, ত্ৰিপুরা এবং সম্বলপুর ওড়িশাতে এই ভাষার লোক আছে। উত্তরবঙ্গের মোট জনসংখ্যার ৬০% এর বেশি মানুষ এই ভাষায় কথা বলে। অঞ্চলভেদে রাজবংশী, গোয়ালপারীয়া, দেশি ভাষা, রংপুরী ভাষা ইত্যাদি বিভিন্ন নামে পরিচিত। এই ভাষাভাষী মানুষের সংখ্যা ২৬ মিলিয়নের অধিক।
খরচযোগ্য উৎক্ষেপণ ব্যবস্থা
একটি খরচযোগ্য উৎক্ষেপণ ব্যবস্থা (Expendable launch system এক্সপেন্ডেবল লঞ্চ সিস্টেম) বা খরচযোগ্য উৎক্ষেপক যান (Expendable launch vehicle এক্সপেন্ডেবল লঞ্চ ভিহিক্‌ল, সংক্ষেপে ELV ইএলভি) এক ধরনের উৎক্ষেপক যান যা কেবলমাত্র একবার উৎক্ষেপণ করা সম্ভব। উৎক্ষেপণের পরে এর গাঠনিক উপাংশগুলি হয় পৃথিবীতে ফেরত আসার সময় ধ্বংস হয়ে যায় কিংবা এগুলিকে মহাকাশে পরিত্যক্ত করে দেওয়া হয়। খরচযোগ্য উৎক্ষেপণ ব্যবস্থা বা যানগুলি সাধারণত একাধিক রকেট ধাপ নিয়ে গঠিত হয়, যেগুলি জ্বালানি শেষ হয়ে যাবার সাথে সাথে এবং মহাকাশযান উচ্চতা ও দ্রুতি অর্জন করার সাথে সাথে ধারাবাহিকভাবে একের পর এক পরিত্যাগ করা হয়। ২০১৯ সাল পর্যন্ত সিংহভাগ কৃত্রিম উপগ্রহ এবং মানববাহী মহাকাশযান খরচযোগ্য উৎক্ষেপণ ব্যবস্থা ব্যবহার করে উৎক্ষেপণ করা হয়েছে। পুনর্ব্যবহারযোগ্য উৎক্ষেপণ ব্যবস্থাগুলির চেয়ে খরচযোগ্য উৎক্ষেপণ ব্যবস্থাগুলির নকশা করা অপেক্ষাকৃত সহজ এবং ফলে এগুলির উৎপাদন খরচও তুলনামূলকভাবে কম হতে পারে। অধিকন্তু, একটি খরচযোগ্য উৎক্ষেপণ ব্যবস্থা তার সম্পূর্ণ জ্বালানি মজুদ ব্যবহার করে এর যাত্রী ও যন্ত্রপাতির (পে-লোডের) ত্বরণ অর্জন করতে সক্ষম, ফলে এই ব্যবস্থাতে জ্বালানির কর্মদক্ষতা তুলনামূলকভাবে বেশি। খরচযোগ্য উৎক্ষেপণ ব্যবস্থাগুলি বহু দশক ধরে ব্যাপকভাবে প্রচলিত একটি প্রমাণিত প্রযুক্তি। খরচযোগ্য উৎক্ষেপণ ব্যবস্থাগুলি শুধুমাত্র একবার ব্যবহারযোগ্য বলে এগুলির উৎক্ষেপণ-প্রতি খরচ অন্যান্য পুনর্ব্যবহারযোগ্য ব্যবস্থার চেয়ে উল্লেখযোগ্য পরিমাণে বেশি। স্পেস এক্স এবং ব্লু অরিজিন-এর মতো বেসরকারি ব্যবসা প্রতিষ্ঠান দ্বারা নির্মিত নতুন ধরনের পুনর্ব্যবহারযোগ্য উৎক্ষেপণ ব্যবস্থাগুলির উৎক্ষেপণ-প্রতি খরচ কম বিধায় অনেক বিদ্যমান খরচযোগ্য উৎক্ষেপণ ব্যবস্থা বিলুপ্ত হয়ে যেতে পারে।
আল দা'আসা
আল দা'আসা (دعسة) কাতারের পশ্চিম উপকূলে অবস্থিত একটি প্রত্নতাত্ত্বিক স্থান। এটি কাতারে উবাইদ যুগের সবচেয়ে বড় নিদর্শন। ১৯৬১ সালে একদল ডেনীয় এই প্রত্নস্থলটি আবিষ্কার করেন।
ধারণা করা হয় যে, একদল মৎস্য শিকারীরা বছরের একটি নির্দিষ্ট সময় স্থানটিতে বসবাস করত যারা নিয়মিত পরিদর্শন করত। ঘটনাস্থলে প্রাপ্ত চাঁছনি, ছেদনী, ব্লেড এবং তীরের ফলা প্রভৃতি ধারালো সরঞ্জাম এবং মাছ প্রক্রিয়াজাতকরণে ব্যবহৃত প্রায় ষাটটি চুল্লীই এর প্রমাণ। এছাড়াও, আগুনের গর্তগুলোতে উবাইদ যুগের বেশ কিছু রঙিন মৃৎপাত্রের টুকরো এবং একটি কার্নেলিয়ানের গুটি পাওয়া গেছে, যা থেকে ধারণা করা হয় যে, বিদেশের সাথেও তাদের যোগাযোগ ছিল।
১৯০০ এর দশকের মাঝামাঝিতে জাবালে দুখানের উত্তরে তেল আবিষ্কৃত হলে দুখান তেল ক্ষেত্রের কর্মীদের জন্য অবকাঠামো ও পরিষেবা সরবরাহ করতে শিল্প শহর দুখান তৈরি করা হয়েছিল। দুখানে নিযুক্ত তেল শ্রমিকদের জন্য আল দা'আসায় একটি গ্রাম প্রতিষ্ঠিত হয়েছিল।
নামকরণ
কাতারের পৌরসভা ও পরিবেশ মন্ত্রণালয়ের তথ্য অনুসারে আরবি ভাষায় দা'আসা শব্দটি ফুটপাথ বোঝাতে ব্যবহৃত হয়। স্থানটিতে প্রাচীন পায়ে হাঁটার পথ পাওয়া গিয়েছে বলে এর নামকরণ করা হয়েছে আল দা'আসা।
খনন
হোলার ক্যাপেলের নেতৃত্বে ১৯৬১ সালের খননকার্যের পর ১৯৭৮ সালে বেট্রিস ডি কার্ডির নেতৃত্বে একটি দল প্রত্নস্থলটিতে আরেকবার খননকার্য পরিচালনা করে।
প্রথম খননকালে স্থানটিতে কোয়ার্ন পাথরের টুকরো, চুল্লী এবং উবাইদ মৃৎশিল্পের নিদর্শন পাওয়া গিয়েছে। এছাড়াও সেখানে একটি কার্নেলিয়ানের গুটি এবং লাল রঙের অ-উবাইদ মাটির পাত্রের তিনটি টুকরা পাওয়া যায়। মৃৎপাত্রটি আরব উপকূলে নির্মিত বলে মনে করা হয়।
পেশা
আল দা'আসায় উর অঞ্চলের জেলে ও বণিকগণ বসবাস করতেন বলে মনে করা হয়। সেখান থেকে আবিষ্কৃত পাথরের হাতিয়ারগুলো উবাইদ সময়কালে আরবের অন্যত্র ব্যবহৃত সরঞ্জামগুলোর অনুরূপ। কিন্তু দক্ষিণ মেসোপটেমিয়ায় ব্যবহৃত সরঞ্জামগুলোর সাথে এর খুব একটা মিল নেই।
খননকারীরা সেখানে বেশ কিছু পোস্টহোল লক্ষ্য করেছিলেন, যা চুল্লীর কাজে ব্যবহৃত হত। এই চুল্লীর সংখ্যা দেখে অনুমান করা হয় যে, পেশাগত সময়কালে এখানে গণ ক্রিয়াকলাপ পরিচালনার জন্য বেশ একটি বড় জনসমাগম হত, যাতে প্রতিটি পরিবার আলাদা আলাদা অগ্নিকুণ্ডে রান্না করত। আবার এমনও হতে পারে যে, প্রচুর পরিমাণে মাছ শুকানো ও প্রক্রিয়াজাতকরণের জন্য এই চুল্লীগুলো তৈরি করা হয়েছিল।
সাম্প্রতিক ইতিহাস
১৯৫৬ সালে দুখান শিল্প নগরীতে নিযুক্ত তেল শ্রমিকদের আবাসনের জন্য সেখানে একটি গ্রাম প্রতিষ্ঠা করা হয়েছিল। ১৯৯০ সালে সেখানে প্রায় ৭০টি পরিবার ছিল। তেল শিল্প ছাড়াও গ্রামটির কিছু বাসিন্দা মাছ ধরে সেগুলো দোহায় বিক্রি করে জীবিকা নির্বাহ করেন।
এমা টমসন
ডেম এমা টমসন, ডিবিই (ইংরেজি: Emma Thompson; জন্ম: ১৫ই এপ্রিল, ১৯৫৯) হলেন একজন ব্রিটিশ অভিনেত্রী ও চিত্রনাট্যকার। তিনি তার রহস্যময় নারীরূপ, সাহিত্যের উপযোগকরণ, এবং মাতৃস্থানীয় চরিত্রে অভিনয়ের জন্য প্রসিদ্ধ।
ইংরেজ অভিনেতা এরিক টমসন ও স্কটিশ অভিনেত্রী ফিলিডা লয়ের ঘরে জন্ম নেওয়া টমসন ক্যামব্রিজ বিশ্ববিদ্যালয়ের নিউনহাম কলেজে পড়াশুনা করেন। ক্যামব্রিজে থাকাকালীন তিনি ফুটলাইট ট্রুপের সদস্য হন। কয়েকটি হাস্যরসাত্মক অনুষ্ঠানে কাজ করার পর তিনি ১৯৮৭ সালে বিবিসির দুটি টেলিভিশন ধারাবাহিক, টুট্টি ফ্রুট্টি ও ফরচুনস্‌ অব ওয়ার-এ অভিনয় করেন। এই দুটি ধারাবাহিকের জন্য তিনি শ্রেষ্ঠ অভিনেত্রী বিভাগে বাফটা টিভি পুরস্কার লাভ করেন। তার অভিনীত প্রথম চলচ্চিত্র হল ১৯৮৯ সালের প্রণয়ধর্মী হাস্যরসাত্মক দ্য টল গাই। ১৯৯০-এর দশকের শুরুর দিকে তাকে তার তৎকালীন স্বামী কেনেথ ব্র্যানার সাথে প্রায়ই বিভিন্ন চলচ্চিত্রে দেখা যেত। এই যুগল ব্রিটিশ গণমাধ্যমে জনপ্রিয় হয়ে ওঠেন এবং ডেড অ্যাগেইন (১৯৯১) এবং মাচ অডো অ্যাবাউট নাথিং (১৯৯৩) সহ আরও কয়েকটি চলচ্চিত্রে কাজ করেন।
১৯৯২ সালে টমসন হাওয়ার্ডস এন্ড ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। ১৯৯৩ সালে দ্য রিমেইনস অব দ্য ডে ছবিতে অভিনয়ের জন্য শ্রেষ্ঠ অভিনেত্রী এবং ইন দ্য নেম অব দ্য ফাদার ছবিতে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৯৫ সালে টমসন সেন্স অ্যান্ড সেন্সিবিলিটি ছবির চিত্রনাট্য রচনা করেন এবং এতে শ্রেষ্ঠাংশে অভিনয় করেন। এই ছবির জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার ও শ্রেষ্ঠ অভিনেত্রী বিভাগে বাফটা পুরস্কার লাভ করেন। তার অন্যান্য উল্লেখযোগ্য চলচ্চিত্র ও টেলিভিশন নাটকগুলোর মধ্যে রয়েছে দ্য হ্যারি পটার চলচ্চিত্র ধারাবাহিক, উইট (২০০১), লাভ অ্যাকচুয়ালি (২০০৩), অ্যাঞ্জেলস ইন আমেরিকা (২০০৩), ন্যানি ম্যাকফে (২০০৫), স্ট্রেঞ্জার দ্যান ফিকশন (২০০৬), লাস্ট চান্স হার্ভি (২০০৮), মেন ইন ব্ল্যাক থ্রি (২০১২), ব্রেভ (২০১২), এবং বিউটি অ্যান্ড দ্য বিস্ট (২০১৭)। ২০১৩ সালে তিনি সেভিং মিস্টার ব্যাংকস চলচ্চিত্রে অভিনয় করে প্রশংসিত হন এবং কয়েকটি পুরস্কারের মনোনয়ন লাভ করেন।
টমসন অভিনেতা গ্রেগ ওয়াইজকে বিয়ে করেন এবং লন্ডনে বসবাস করছেন। তাদের এক কন্যা এবং এক দত্তক নেওয়া পুত্র রয়েছে। তিনি একজন মানবাধিকার কর্মী ও পরিবেশবাদী। তিনি দ্য টেল অব পিটার র‍্যাবিট অবলম্বনে দুটি বই রচনা করেছেন। নাট্যকলায় অবদানের জন্য ২০১৮ সালে রানী দ্বিতীয় এলিজাবেথের জন্মদিন সম্মাননায় তাকে অর্ডার অব দ্য ব্রিটিশ এম্পায়ারের ডেম কমান্ডার উপাধি প্রদান করা হয়।
প্রারম্ভিক জীবন
টমসন ১৯৫৯ সালের ১৫ই এপ্রিল লন্ডনের প্যাডিংটনে জন্মগ্রহণ করেন। London, on 15 April 1959. তার মাতা স্কটিশ অভিনেত্রী ফিলিডা ল এবং তার পিতা এরিক টমসন মঞ্চের সাথে সম্পৃক্ত ছিলেন ও জনপ্রিয় শিশুতোষ টেলিভিশন ধারাবাহিক দ্য ম্যাজিক রাউন্ডঅ্যাবাউট-এর লেখক ও বর্ণনাকারী ছিলেন। তার ধর্মপিতা পরিচালক ও লেখক রোনাল্ড আয়ার। তার বোন সোফি টমসনও একজন অভিনেত্রী। তার পরিবার উত্তর লন্ডনের ওয়েস্ট হ্যামস্টিডে বসবাস করত। টমসন ক্যামডেন স্কুল ফর গার্লসে পড়াশোনা করেন। তিনি তার শৈশবের অধিকাংশ সময় স্কটল্যান্ডে কাটান এবং তার মাতামহ-মাতামহী ও মামাদের আবাসস্থল আর্ডেন্টিনিতে প্রায়ই যাতায়াত করতেন।
কর্মজীবন
টমসনের কর্মজীবনের বাঁক বদল হিসেবে উল্লেখ করা হয় মার্চেন্ট আইভরি প্রডাকশন্সের হাওয়ার্ডস এন্ড চলচ্চিত্রটিকে। ই. এম. ফরস্টারের একই নামের উপন্যাস অবলম্বনে নির্মিত চলচ্চিত্রটিতে তিনি অ্যান্থনি হপকিন্স ও ভানেসা রেডগ্রেভের সাথে অভিনয় করেন। এই চলচ্চিত্রে হাওয়ার্ডীয় ইংল্যান্ডে সামাজিক শ্রেণি ব্যবস্থার চিত্রায়ন ঘটে, এতে টমসন একটি বিত্তবান ও রক্ষণশীল পরিবারের ভাববাদী, বুদ্ধিদীপ্ত ও অগ্রসরমান নারী চরিত্রে অভিনয় করেন। তিনি এই চরিত্রের জন্য বারবার পরিচালক জেমস আইভরির নিকট চিঠি লিখেন, ফলে আইভরি তার অডিশন নিতে রাজি হন এবং তাকে এই চরিত্রে অভিনয়ের সুযোগ দেন। সমালোচক ভিনসেন্ট ক্যানবির মতে, এই চলচ্চিত্রটি টমসনকে ব্র্যানার নিকট থেকে সরে তার নিজের পথে আসতে সাহায্য করে।" চলচ্চিত্রটি মুক্তির পর রজার ইবার্ট লিখেন, "তিনি কেন্দ্রীয় চরিত্রে অসাধারণ: শান্ত, শ্লেষপূর্ণ, পর্যবেক্ষণশীল এবং ভেতর থেকে ইস্পাতের ন্যায় দৃঢ়।" হাওয়ার্ডস এন্ড চলচ্চিত্রটি ভূয়সী প্রশংসা লাভ করে, এবং অপ্রত্যাশিতভাবে ব্যবসা সফল হয়। চলচ্চিত্রটি নয়টি বিভাগে একাডেমি পুরস্কারের মনোনয়ন লাভ করে এবং তিনটি পুরস্কার জয়ের মধ্যে একটি টমসনের জন্য শ্রেষ্ঠ অভিনেত্রী বিভাগে একাডেমি পুরস্কার। এছাড়া তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ অভিনেত্রী বিভাগে বাফটা পুরস্কার অর্জন করেন।
ব্রণ
অ্যাকনি ভালগারিস (Acne vulgaris বা Acne) বা ব্রণ হলো মানব ত্বকের একটি দীর্ঘমেয়াদী রোগবিশেষ যা বিশেষত লালচে ত্বক, প্যাপ্যুল, নডিউল, পিম্পল, তৈলাক্ত ত্বক, ক্ষতচিহ্ন বা কাটা দাগ ইত্যাদি দেখে চিহ্নিত করা যায়। ভীতি, দুশ্চিন্তা ও বিষণ্ণতা উদ্রেকের পাশাপাশি, এটির প্রধান পার্শ্ব প্রতিক্রিয়া হচ্ছে আত্মবিশ্বাস কমে যাওয়া। অতিরিক্ত পর্যায়ে মানসিক অবসাদ এবং আত্মহত্যার মত অবস্থার উদ্ভব হতে পারে। একটি সমীক্ষায় দেখা গিয়েছে, ব্রণের রোগীদের আত্মহত্যার পরিমাণ ৭.১%।
বয়ঃসন্ধিকালে লিঙ্গ নির্বিশেষে টেস্টোস্টেরন এর মত অ্যান্ড্রোজেন বৃদ্ধির ফলে ব্রণ হতে পারে। ত্বকের উপর তৈলাক্ত গ্রন্থির মাত্রার উপর ব্রণ হওয়া নির্ভর করে। এমন সব স্থান হল-মুখ, বুকের উপর অংশ ও পিঠ। অনেকসময় ব্রণ অনাক্রম্যতা (asymptomatic) প্রদর্শন করে। ত্বকে উপস্থিত লোম রন্ধ্র (hair follicle) এবং সিবেসিয়াস গ্রন্থির (sebaceous gland) সংখ্যা অ্যান্ড্রোজেন সংবেদনশীলতার হার নির্ধারণ করে।
হরমোন
মাসিক চক্র এবং বয়ঃসন্ধিকালে হরমোনের মাত্রাধিক্যের কারণে ব্রণ হয়। বয়ঃসন্ধিকালে, অ্যান্ড্রোজেন বৃদ্ধির কারণে অতিরিক্ত সিবাম তৈরি হয়। গর্ভকালীন সময়েও অ্যান্ড্রোজেন বৃদ্ধির কারণে অতিরিক্ত সিবাম তৈরি হয়। এছাড়াও কিছু হরমোন ব্রণের সাথে সম্পর্কযুক্তঃ টেস্টোস্টেরন, ডিহাইড্রোএপিএন্ডোস্টেরন।
জাউইজেনিক জোনু জিগমুনতা
জাউইজেনিক জোনু জিগমুনতা (১৫২১ সালে ক্রাকাউ-এর ক্যাথেড্রাল টাওয়ারে সিগিসমুন্ড ঘণ্টা ঝুলানো) জ্যান মাতেজকোর করা একটি চিত্রকর্ম যা ১৮৭৪ সালে সম্পন্ন হয়। এটা ১৫২১ সালে ক্রাকুফ এর ওয়ায়েল ক্যাথেড্রালে এই সিগিসমুন্ড ঘণ্টা ঝুলানোর কাহিনী বর্ণনা করে। ঘণ্টাটি সিগিসমুন্ড টাওয়ারে ঝুলানো হয় এবং প্রথমবার বাজানো হয় ১৫২১ সালের ১৩ জুলাই। এই ঘণ্টাটি পোলান্ডের একটি অন্যতম জাতীয় চিহ্ন হিসেবে বিবেচিত হয়। এই চিত্রকর্মটি মাজেতকোর অসংখ্য চিত্রকর্মের একটি।এখানে ঐতিহাসিকভাবে গুরুত্বপূর্ণ অনেক ব্যক্তির ভিড় লক্ষ্য করা যায়। এটা পোলিশ রেনেসার স্বর্ণযুগ ও পোল্যান্ড রাজ্যের শক্তিমত্তার পরিচয় বহন করে। চিত্রকর্মটির অনেকগুলো বিকল্প নাম আছে।যেগুলোর মধ্যে, মিকজিস্ল এর প্রস্তাবিত “সিগিসমুন্ড ঘণ্টার উৎসর্গ”, “সিগিসমুন্ড ঘণ্টার উত্থান” , “মহারাজ সিগিসমুন্ড ঘণ্টা” অথবা শুধুই “সিগিসমুন্ড ঘণ্টা”( জোন জিগমুনতা)
ব্রণ
জেনেটিক
কিছু ব্যক্তির ব্রণের পেছনে জেনেটিক উপাদান যেমন TNF-আলফা, IL-1 আলফা ইত্যাদি দায়ী বলে মনে করা হয়, যা যমজ গবেষণা দ্বারা সমর্থিত। এসব প্রচলিত মেন্ডেলের বংশগতির পোষকের প্যাটার্নকে অনুসরণ করে না।
জাউইজেনিক জোনু জিগমুনতা
ইতিহাস
সিগিসমুন্ড ঘণ্টার এই চিত্রকর্মটি তৈরী হয় ১৮৭৪ সালে। যে ভারাটি ঘণ্টাটি নাড়ানোর কাজে ব্যবহৃত হত তার একটি প্রতিরূপ তৈরী করে দেয়ার জন্য মাতেজকো কাজের মধ্যে একজন ছুতারকে ভাড়া করেন । এতে তিনি ঘণ্টার বাস্তবসম্মতভাবে প্রতিকৃতি আকানোর জন্য এটার মোটামুটি সঠিক অবস্থান নির্ণয় করতে পারেন। চিত্রকর্মটির সাথে নানান গল্প জড়িয়ে আছে। মাজেতকো তার পরিবারের সদস্যদের ব্যবহার করেন মডেল হিসেবে এবং চিত্রকর্মটিতে তার পরিবারের প্রায় সব সদস্যই আছে। চিত্রকর্মটি সমসাময়িকদের কাছে খুব ভালোভাবেই আদৃত হয় এবং স্টেইনস্ল তারনোভস্কি ১৮৭৫ সালে এটির একটি ব্যপক এবং তারিফসূচক পর্যালোচনা প্রকাশ করেন জেগল্যাদ পোলস্কি তে। এই কাজটি প্যারিসে প্রদর্শিত হয় ১৮৭৫ সালে। এবং সম্ভবত এটাই একাডেমী ফ্যাঞ্চাইজের দ্বারা মাজেতকোর পরিচিতি আনতে সাহায্য করে। তিন বছর পর এটা আবার সেখানে “এক্সপোজিশন ইউনিভার্সেল(১৯৭৮)” এ প্রদর্শিত হয়। এবং এটি তাকে সম্মানজনক স্বর্ণপদক এনে দেয় (আরও দুটো চিত্রকর্ম- “উনিয়া ইউবেলস্কা” এবং “ওয়াক্ল উইলচেক” এর সাথে যৌথভাবে)।
ব্রণ
মানসিক
অতিরিক্ত দুশ্চিন্তা করলে ব্রণ বাড়ে। মার্কিন যুক্তরাষ্ট্রের ন্যাশনাল ইন্সটিটিউট অব হেলথ দুশ্চিন্তাকে ব্রণ বৃদ্ধিকারক একটি এজেন্ট বলে উল্লেখ করেছে।
জাউইজেনিক জোনু জিগমুনতা
ইতিহাস
এই চিত্রকর্মটি ওয়ারসও এর জাতীয় যাদুঘরের সংগ্রহে রাখা আছে।
ব্রণ
সংক্রমণ
Propionibacterium acnes একটি অবায়বিয় (Anerobic) ব্যাক্টেরিয়ার প্রজাতি যা ব্রণের পেছনে অনেকাংশে দায়ী, যদিও শুধুমাত্র P. acnes দ্বারা কলোনী সৃষ্টির পর Staphylococcus aureus কেও দায়ী করা হয়। তারপরেও, P. acnes এর বিশেষ কিছু জাত দীর্ঘমেয়াদি ব্রণের সমস্যার সাথে সম্পর্কযুক্ত। P. acnes এর অ্যান্টিবায়োটিক প্রতিরোধ দিন দিন বাড়ছে।  Demodex নামক পরজীবির দ্বারা সংক্রমণের ফলেও ব্রণ হতে পারে।
জাউইজেনিক জোনু জিগমুনতা
গঠন ও গুরুত্ব
মাজেতকো পোল্যান্ডের রেনেসা যুগের প্রতি গভীর আগ্রহ প্রকাশ করতেন। এবং এই চিত্রকর্মটি সে সময়ে তিনি যেসব ঐতিহাসিক চিত্রকর্মগুলো একেছিলেন তার মধ্যে অন্যতম। চিত্রকর্মটির অলংকরণটি অনেক রঙ্গিন আবার বাস্তবিকও বটে। এটা পোলিশ রেনেসার স্বর্ণযুগ ও সম্ভ্রান্ত ও সাধারণ ব্যক্তিদের সমন্বয়ে গঠিত সমসাময়িক পোল্যান্ড রাজ্যের শক্তিমত্তার পরিচয় বহন করে। চিত্রকর্মটির বামদিকে প্রকাশিত হয় বিত্তশালী মানুষেরা এবং যুগটির মহিমা। আর ডানদিক দেখায় সাধারন ব্যক্তিদের অক্লান্ত পরিশ্রম যারা এই মহান কর্মটিকে বাস্তবে রূপদান করেছিল। যদিও এটার নাম “সিগিসমুন্ড ঘণ্টা ঝুলানো” কিন্তু এটা ঝুলানোর মুহূর্ত দেখায় না। এটা দেখায় ছাচ থেকে ঘণ্টাটির উদ্ভবকে।
ব্রণ
পরিণতি
ব্রণ সচরাচর বিশ বছরের আশেপাশেই শেষ হয়ে যায়, তবে প্রাপ্তবয়স্কদেরও থাকতে পারে। স্থায়ী দাগও থেকে যেতে পারে।
জাউইজেনিক জোনু জিগমুনতা
গঠন ও গুরুত্ব
চিত্রকর্মটিতে ঐতিহাসিকভাবে গুরুত্বপূর্ণ অনেক ব্যক্তির ভিড় লক্ষ্য করা যায়। বামপাশে, রাজকীয় দরবার কিন্তু শুধুমাত্র রাজা সিগিসমুন্ড প্রথম, রাণী বোনা স্ফ্রোজা সহ তার পরিবার এবং জেস্টার স্ট্যানজিকের দরবার দেখা যায়।. সিগিসমুন্ড ঘণ্টার পৃষ্ঠপোষক সিগিসমুন্ড ও তার ছেলে সিগিসমুন্ড অগাস্ট মাজেতকোর অন্যান্য কাজকে উৎসাহিত করেন যেগুলোর মধ্যে “দ্য ব্যাবিন রিপাবলিক” ও “পোজনানে লুব্রান্সকি একাডেঈর প্রতিষ্ঠা” অন্যতম। এটি এমন এক চিত্রকর্ম যেখানে মাজেতকো সিগিসমুন্ডকে অত্যন্ত শ্রদ্ধা ও গৌরব সহকারে দেখিয়েছেন। অন্যান্য ব্যক্তিদের মধ্যে ব্যাংকার জন বোনার, বণিক সিউরিন বেথম্যান এবং ক্যাস্টেল্যান এবং ভোইভোড স্টেইনস্ল মিতাকে দেখা যায়। যাজক জ্যান চোজেন্সকিকেও দেখা যায় ঘণ্টাটিকে জেগরজ লুব্রান্সকি কামান দিয়ে উদ্বোধিত করতে।
ব্রণ
স্যালিসাইলিক এসিড
এক ধরনের জৈব এসিড।এর আণবিক সংকেত নিম্নরূপ
জাউইজেনিক জোনু জিগমুনতা
গঠন ও গুরুত্ব
দরবারের বাইরে, ঘণ্টার নির্মাতা হ্যান্স বেহামকে ঘণ্টার উপরে দেখা যায়। তার এবং দরবারের মাঝে দুইটি কালো অবয়ব দেখা যায়। তারা হলেন ওয়ায়েলের স্থপতি বারতোলোমিও বেরেক্কি ও সঙ্গীতশিল্পী ভেলেন্টিন বাকফার্ক জিনি তার বাদ্যযন্ত্র থেকে একটি তার ঘণ্টাটির ছাচে ছুড়ে দিচ্ছেন। পিছনে ওয়ায়েল ক্যাসল দেখা যাচ্ছে। মাজেতকো প্রায়ই যা করতেন, যুগের গুরুত্বপূর্ণ ব্যক্তিদেরকে অন্তর্ভুক্ত করতেন তার চিত্রকর্মে। কিন্তু তিনি সিগিসমুন্ড প্রথমের ছেলে সিগিসমুন্ড দ্বিতীয় অগাস্টকে দেখাননি যিনি তখন মাত্র এক বছরের শিশু ছিল। ১৮৮৫ সালে মাজেতকো একটি অনুরুপ ছবি আকান যাতে বয়স্ক সিগিসমুন্ড ও স্ট্যানজিক তাদের অতিক্রম হয়ে যাওয়া যুগ নিয়ে ভাবছিলেন।
ব্রণ
স্যালিসাইলিক এসিড
C-OH / \ CH     C-COOH |    | CH     CH   \   / CH
রোগতত্ত্ব
২০১০ সালে সারা বিশ্বব্যাপী ৬৫০ মিলিয়ন মানুষের ব্রণ হয়েছিল, যা মোট জনসংখ্যার ৯.৪%। পাশ্চাত্যে প্রায় ৯০% মানুষের কৈশোরকালে ব্রণ হয়ে প্রাপ্তবয়স পর্যন্ত বিরাজ করে। বয়ঃসন্ধির পর থেকে শুরু করে ২৫ বছরের মধ্যে ৫৪% নারীর এবং ৪০% পুরুষের ব্রণ হয়। ৮৫% ব্যক্তির জীবনব্যাপী ব্রণ রয়েছে, যেখানে ২০% মানুষের মারাত্মক অবস্থায় বিদ্যমান। গ্রাম্য সমাজে এর মাত্রা কম। পাপুয়া নিউ গিনি ও প্যারাগুয়েতে ব্রণ প্রায় হয় না বললেই চলে। ছেলেদের থেকে মেয়েদের ব্রণ বেশি হয় (মেয়ে = ৯.৮% বনাম ছেলে = ৯.0%)। ৪০ বছরের বেশি মানুষের মধ্যে ১% পুরুষ ও ৫% নারীর সমস্যা থেকে যেতে পারে। সকল বয়সের মানুষই আক্রান্ত হতে পারে।
যুক্তরাষ্ট্রে ৪০-৫০ মিলিয়ন মানুষের ব্রণ হয় (১৬%) এবং অস্ট্রেলিয়াতে এ সংখ্যা ৩-৫ মিলিয়ন (২৩%)।
ফুরিয়ার বিশ্লেষণ
thumb|400x400px| Bass guitar time signal of open string A note (৫৫ হার্জ)।
গণিতে, ফুরিয়ার বিশ্লেষণ হলো সাধারণ কোন গণিতিক ফাংশানকে অনেকগুলো ত্রিকোণমিতিক ফাংশানের যোগফল উপস্থাপন করার পদ্ধতি। ফুরিয়ার সিরিজের আলোচনা থেকে ফুরিয়ার বিশ্লেষণ উৎপত্তি লাভ করেছে, এবং জোসেফ ফুরিয়ারের নাম থেকে এরূপ নামকরণ করা হয়েছে, যিনি প্রথম কোন ফাংশানকে অনেকগুলো ত্রিকোণমিতিক ফাংশানের মাধ্যমে উপস্থাপন করে দেখিয়েছিলেন।
ইয়াগনা শেঠী
ইয়াগনা শেঠী, হলেন একটি ভারতীয় অভিনেত্রী, যা কন্নড় সিনেমায় কাজের জন্য পরিচিত। তিনি ২০০৭ সালের চলচ্চিত্র অন্দু পৃথ্বী কাদে, ছবিতে তার অভিষেক হয়েছিল। তারপর তিনি এদ্দেলু মঞ্জুনাথ ছবিতে অভিনয় করেন, যার জন্য তিনি ফিল্মফেয়ার পুরস্কারের বিশেষ পুরস্কার জিতেছিলেন। তিনি সুগ্রীব (২০১০) এবং অলাইড নামানে ইলে বান্দে সুমনে (২০১১) ছবি দুটিতে অভিনয় করে সকলের দৃষ্টি আকর্ষণ করতে পেরেছিলেন। অবজ্ঞাপূর্ণ ও গুরুতর চরিত্রে অভিনয় করার জন্য খ্যাত, তিনি লাভ গুরু (২০০৯), কল্লা মল্লা সুল্লা (২০১১) এবং উলিদাবারু কান্দেন্দে (২০১৪) এর মতো অন্যান্য সমালোচনামূলক এবং বাণিজ্যিক সাফল্যমন্ডিত ছবিতে অভিনয় করে যাচ্ছিন। তিনি ২০১৬ সালে ভারসধারা দিয়ে টেলিভিশনে আত্মপ্রকাশ করেছিলেন।
জীবনের প্রথমার্ধ
ইয়াগনা শেঠী জন্ম কর্ণাটকের কুড়েমুখের তুলুভা সম্প্রদায়ের উমেশ শেঠি এবং জয়ন্তী শেঠির ঘরে। তাঁর তিন ভাইবোন - মহলক্ষ্মী, গায়ত্রী এবং অশ্বিনী রয়েছে। তিনি পানাম্বুরের কেন্দ্রীয় বিদ্যালয়ে পড়াশোনা করেছেন, তারপর মঙ্গালোরের এসডিএম কলেজে স্নাতক (বিবিএম) কোর্স এবং পরে মণিপাল বিশ্ববিদ্যালয় থেকে ফাইন্যান্সে স্নাতকোত্তর (এমবিএ) অর্জন করেন ।
বৃহদ্রথ
বৃহদ্রথ, বা মহারথ বৃহদ্রথ রাজবংশ নামক মগধ সাম্রাজ্যের প্রথমদিককার রাজবংশের প্রতিষ্ঠাতা। মহাভারত ও পুরাণ অনুসারে তিনি ছিলেন চেদীর কুরু রাজা বসুর পাঁচ পুত্রের মধ্যে জ্যেষ্ঠ ও তার মাতার নাম রাণী গিরিকা।শশীরেখা ছিলেন তার মেয়ে এছাড়া ঋগ্বেদেও (I.36.18, X.49.6) বৃহদ্রাথের নাম পাওয়া যায়।
বৃহদ্রথের উত্তরাধিকারী
সকল পুরাণেই বৃহদ্রথের উত্তরাধিকারী হিসাবে তার বোন আমনার নাম উল্লেখ করা হয়েছে। কুশাগ্র তার পুত্র ঋষভকে ক্ষমতা হস্তান্তর করেন। পুষ্পবন্ত (বা পুষ্যবন্ত বা পুণ্যবন্ত) ছিলেন কুশাগ্রর পুত্র। পুষ্পবন্ত তার পুত্র সত্যহিতকে (সত্যধৃত) ক্ষমতা কাছে হস্তান্তর করেন। সত্যহিতের পুত্র ছিলেন সুধানভান (বা সুধর্মন, ধনুশের ধর্মত্তম)। ধনুশ তার পুত্র সর্বকে (বা উর্জা, জাতু বা জাহু বা জন্তু) কাছে ক্ষমতা হস্তান্তর করেন। সর্ব তার পুত্র সম্ভবকে ক্ষমতা কাছে হস্তান্তর করেন। অগ্নি পুরাণ মতে, সম্ভব তার পুত্র জরাসন্ধকে কাছে ক্ষমতা হস্তান্তর করেন যিনি ছিলেন মহাভারতের মহান শক্তিশালী রাজা। কিন্তু অন্যান্য পুরাণে বংশগতির তালিকায় বৃহদ্রথকে হয় জন্তু ও জরাসন্ধ বা সম্ভব ও জরাসন্ধের মাঝামাঝি বলে উল্লেখ রয়েছে। জরাসন্ধ তার পুত্র সহদেবকে ক্ষমতা হস্তান্তর করেন যিনি কুরুক্ষেত্রের যুদ্ধে মৃত্যুবরণ করেন।
উইনস্টন প্লেস
উইনস্টন প্লেস (Winston Place; জন্ম: ৭ ডিসেম্বর, ১৯১৪ - মৃত্যু: ২৫ জানুয়ারি, ২০০২) ল্যাঙ্কাশায়ারের রটেনস্টল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন তিনি।
শৈশবকাল
১৯৩৬ সালে ল্যাঙ্কাশায়ারে প্রকৌশলী হিসেবে শিক্ষানবিশী ছিলেন। ঐ সময়ে ল্যাঙ্কাশায়ারের ব্যাটিংয়ের মান বেশ শক্তিশালী ছিল। ফলে, প্রথম একাদশে খেলার জন্যে তাকে বেশ কম সুযোগ দেয়া হতো।
প্রথম-শ্রেণীর ক্রিকেট
১৯৩৭ সালে অভিষেক পর্ব সম্পন্ন হয় তার। নটিংহ্যামশায়ারের বিপক্ষে প্রথম মৌসুমেই সেঞ্চুরির সন্ধান পান উইনস্টন প্লেস। ১৪ খেলায় অংশ নিয়ে ২৯.৬৩ গড়ে ৫৬৩ রান তুলে ঐ মৌসুম শেষ করেন।
ল্যাঙ্কাশায়ারে বেশ আনন্দচিত্তে খেলতেন। প্রথম মৌসুমের শেষ দিন তাকে অন্যান্য ক্রিকেটার প্রশ্ন করলে তিনি এখানেই তার ছুটির দিন অতিবাহিত করতে চান বলে জানান। ১৯৩৭ থেকে ১৯৩৯ সময়কালে তিনি ল্যাঙ্কাশায়ার দলে নিজের স্থায়ী আসন গড়তে পারেননি। তিন মৌসুম মিলিয়ে ৩৩ খেলায় ২৯.০২ গড়ে ১,২৭৭ রান তুলতে পেরেছিলেন। ১৯৩৯ সালে সিরিল ওয়াশব্রুকের সাথে ব্যাটিং উদ্বোধনে নামেন। এডি পেন্টারের আঘাত লাভের ফলে তিনি এ সুযোগ পান। সফররত ওয়েস্ট ইন্ডিয়ান একাদশের বিপক্ষে ১৬৪ রান তুলেন তিনি। ১৯৩৯ সালে ল্যাঙ্কাশায়ার কর্তৃপক্ষ তাকে ক্যাপ প্রদান করে।
দ্বিতীয় বিশ্বযুদ্ধ ছড়িয়ে পড়লে ১৯৪৬ সালের পূর্ব-পর্যন্ত আর কোন প্রথম-শ্রেণীর ক্রিকেট খেলায় অংশ নিতে পারেননি তিনি। দাতব্য খেলায় অংশ নিতেন ও বোল্টন ক্রিকেট লীগে হরউইচের পক্ষে খেলতেন। বিশ্বযুদ্ধ চলাকালীন অ্যাক্রিংটনে প্রকৌশলী হিসেবে কাজ করেন।
যুদ্ধের পর ৩১ বছর বয়সে প্রথম পছন্দের ব্যাটসম্যান হিসেবে সিরিল ওয়াশব্রুকের সাথে খেলেন। এ জুটিটি ল্যাঙ্কাশায়ারের পক্ষে অন্যতম সেরা কার্যকর জুটি হিসেবে বিবেচিত হয়। এছাড়াও, ঐ সময়ে কাউন্টি ক্রিকেটে সেরা ছিল।
স্বর্ণালী সময়
১৯৪৬ ও ১৯৪৭ সালে উইনস্টন প্লেস সর্বাপেক্ষা সফলতম মৌসুম অতিবাহিত করেন। উভয় মৌসুমে যথাক্রমে ৪১.৫১ গড়ে ১,৮৬৮ ও ৬২.৫২ গড়ে ২,৫০১ রান তুলেন। এগুলোই তার সেরা মৌসুম ছিল। তন্মধ্যে, ১৯৪৭ সালে ১০টি সেঞ্চুরি করেন। অক্সফোর্ড বিশ্ববিদ্যালয়ের বিপক্ষে ব্যক্তিগত সেরা অপরাজিত ২৬৬ রান তুলেন। মৌসুমে সেঞ্চুরির দিক দিয়ে দ্বিতীয় সর্বোচ্চ চারটি করেন।
১৯৪৮ সালে স্বর্ণালী সময় অতিবাহিত করেন। চারটি শতরান করেন। তন্মধ্যে, টানটনে ২০০ রানের ইনিংস খেলেছিলেন। এ সংগ্রহটি দলের অর্ধেকের চেয়েও অধিক ছিল। ১৯৪৯ সালে হাত ভেঙ্গে গেলে সাত খেলায় অনুপস্থিত থাকতে হয় তাকে। এরপূর্বেই অবশ্য ট্রেন্ট ব্রিজে কাউন্টি চ্যাম্পিয়নশীপের খেলায় ব্যক্তিগত সেরা অপরাজিত ২২৬ রান তুলেছিলেন। ১৯৫০ সালেও একই গড়ে রান তুলতে থাকেন। এ মৌসুমে যৌথভাবে ল্যাঙ্কাশায়ার দল চ্যাম্পিয়নশীপের শিরোপাধারী হয়। ১৯৪৬ থেকে ১৯৫৩ সাল পর্যন্ত প্রত্যেক মৌসুমেই তিনি সহস্রাধিক রানের মাইলফলক স্পর্শ করেছিলেন। ১৯৫২ সালে আর্থিক সুবিধা গ্রহণের খেলার জন্যে মনোনীত হন ও ব্যাটিং উদ্বোধনে না নেমে মাঝারিসারিতে নেমেছিলেন তিনি।
আন্তর্জাতিক ক্রিকেট
লিডসের হেডিংলি টেস্টে সফরকারী দক্ষিণ আফ্রিকার বিপক্ষে ইংল্যান্ড দলে তিনি দ্বাদশ খেলোয়াড়ের ভূমিকায় অবতীর্ণ হয়েছিলেন। স্বর্ণালী গ্রীষ্মকাল অতিবাহনের স্বীকৃতিস্বরূপ ওয়েস্ট ইন্ডিজ গমনার্থে ইংল্যান্ড দলে তাকে অন্তর্ভুক্ত করা হয়। এ পর্যায়ে, ডেনিস কম্পটন, বিল এডরিচ, লেন হাটন ও ল্যাঙ্কাশায়ারীয় দলীয় সঙ্গী সিরিল ওয়াশব্রুক - নিজেদেরকে এ সফরের বাইরে রাখেন। শীর্ষস্থানীয় খেলোয়াড়দের অনুপস্থিতিতে গাবি অ্যালেনের নেতৃত্বাধীন দলের সদস্যরূপে শীতকালে ক্যারিবীয় দ্বীপপুঞ্জ গমন করেছিলেন। তবে, এ অভিজ্ঞতাটি সুখকর ছিল না। জাহাজে অবস্থানকালেই ৪৫ বছর বয়সী গাবি অ্যালেন আঘাতের কবলে পড়েন। ওয়েস্ট ইন্ডিয়ান ক্রিকেটকে অবজ্ঞা করে এমসিসি দল এ সফরে যায় ও প্রথমবারের মতো জয়বিহীন অবস্থায় ফিরে আসে।
১৯৪৭-৪৮ মৌসুমে মেরিলেবোন ক্রিকেট ক্লাবের সদস্যরূপে ওয়েস্ট ইন্ডিজ গমন করেন। ২১ জানুয়ারি, ১৯৪৮ তারিখে ব্রিজটাউনে সিরিজের প্রথম টেস্ট অনুষ্ঠিত হয়। স্বাগতিক ওয়েস্ট ইন্ডিজ দলের বিপক্ষে উইনস্টন প্লেসের টেস্ট অভিষেক পর্ব সম্পন্ন হয়। জ্যাক রবার্টসনের সাথে ব্যাটিং উদ্বোধনে নামেন। তবে, সফলতার পরিচয় দেননি। প্রথম ইনিংসে ১২ রান সংগ্রহ করার পর দ্বিতীয় ইনিংসে ছয় নম্বরে নেমে অপরাজিত ১ রান তুলতে সক্ষম হন।
দ্বিতীয় টেস্টের পূর্বে ত্রিনিদাদের বিপক্ষে অপরাজিত ১২০ রান তুলে মাংসপেশীর কুঁচকিতে টান পড়লে মাঠের বাইরে থাকেন। ত্রিনিদাদের বিপক্ষে প্রস্তুতিমূলক খেলায় মাংসপেশীর টান নিয়েও খেলেন। ঐ টেস্টে এমসিসি দল চারজন খেলোয়াড়কে অতিরিক্ত খেলোয়াড় হিসেবে মাঠে নামাতে বাধ্য হয়। সহকারী ব্যবস্থাপক ও সংরক্ষিত উইকেট-রক্ষক বিলি গ্রিফিথকে টেস্টের উদ্বোধনে নামায় ও অভিষেকে তিনি নিজস্ব প্রথম ১৪০ রানের শতরান তুলেন।
সিরিজের বাদ-বাকী শেষ দুই টেস্টে অংশগ্রহণের সুযোগ পান। আঘাতে জর্জরিত দলকে সহায়তাকল্পে জর্জ টাউন টেস্টে দলের শক্তি বৃদ্ধির জন্যে লেন হাটনকে ক্যারিবীয় অঞ্চলে পাঠানো হয়। জ্যাক রবার্টসনের সাথে লেন হাটন উদ্বোধনী জুটিতে নামেন। এরফলে, উইনস্টন প্লেসকে তৃতীয় স্থানে নিয়ে আসা হয়। বার্বাডোস টেস্টে ১২ ও অপরাজিত ১ রানের পর তৃতীয় টেস্টে ১ ও ১৫ রান তুলেন। সিরিজের চূড়ান্ত টেস্টে তিনি তার উল্লেখযোগ্য ইনিংস খেলতে সমর্থ হন। তবে, কিংস্টন টেস্টের প্রথম ইনিংসে ৮ রান করার পর দ্বিতীয় ইনিংসে মনোরম ১০৭ রান তুলেন। এ সেঞ্চুরিটি তার খেলোয়াড়ী জীবনের প্রথম ও একমাত্র ছিল। তবে, তার এ সেঞ্চুরি ব্যর্থতায় পর্যবসিত হয়ে যায়। শেষ ছয় উইকেট মাত্র ২০ রানে পতন হয়। পরবর্তী বছরগুলোয় এ বিষয়ে স্মৃতিচারণ করতে গিয়ে তিনি উল্লেখ করেন যে, ‘আমি সেঞ্চুরি পেয়েছিলাম। তাসত্ত্বেও, আমরা হেরে যাই।’
দলে প্রত্যাখ্যান
ইংল্যান্ডে প্রত্যাবর্তন করে দল নির্বাচকমণ্ডলীর দৃষ্টির বাইরে অবস্থান করেন। এমনকি, ১৯৪৮ সালে অস্ট্রেলিয়া দলের বিপক্ষে খেলার জন্যে তাকে যাচাই-বাছাইয়ের খেলায় অংশগ্রহণের জন্যেও আমন্ত্রণ জানানো হয়নি।
১৯৫২ সালে আর্থিক সুবিধা গ্রহণের খেলার জন্যে বিবেচিত হন ও £৬,২৯৭ পাউন্ড-স্টার্লিং লাভ করেন। ঐ সময়ে এ সংখ্যাটি কেবলমাত্র সিরিল ওয়াশব্রুক ও ডিক পোলার্ডের চেয়ে কম ছিল। এর মাধ্যমে ল্যাঙ্কাশায়ারীয় সমর্থকদের কাছে তার জনপ্রিয়তার পরিচয় পাওয়া যায়। ১৯৫৩ সালে সর্বশেষবারের মতো মৌসুমে সহস্র রান তুলতে পেরেছিলেন। ১৯৫৪ সালে মাত্র এক সেঞ্চুরি সহযোগে ২১.৬৪ গড়ে রান সংগ্রহ করেন। কিন্তু, ১৯৯৫ সালে আরও নিচেরদিকে নেমে যায়। ১০ খেলায় মাত্র ১৭৯ রান তুলেন। ৪০ বছর বয়সে ল্যাঙ্কাশায়ার দল থেকে তাকে অব্যাহতি দেয়া হয় ও ল্যাঙ্কাশায়ারের সাথে তার খেলোয়াড়ী জীবনের কথা তুলে ধরতে গিয়ে তিনি কান্নায় ভেঙ্গে পড়েন।
অবসর
১৯৫৫ সাল পর্যন্ত প্রথম-শ্রেণীর ক্রিকেট খেলেন। তবে, শেষ বছরে তার চুক্তির মেয়াদ নবায়ণ করা হয়নি। এরপর, তিনি প্রথম-শ্রেণীর ক্রিকেট আম্পায়ারের ভূমিকায় অবতীর্ণ হন। ক্রিকেট খেলা থেকে অবসর গ্রহণের পর আম্পায়ারের ভূমিকায় অবতীর্ণ হয়েছিলেন। এক মৌসুমে আম্পায়ারের দায়িত্ব পালন করেন। পরবর্তীতে পরিবারকে সময় দিতে চূড়ান্তভাবে অবসর গ্রহণ করেন। অবসর নেয়ার পর নিজ শহর রটেনস্টলে সংবাদ প্রতিনিধির ভূমিকা পালন করেন। এমনকি, নিজ শহরের ক্রিকেট দলে খেলেন।
রাইসুল ইসলাম আসাদ
আসাদুজ্জামান মোহাম্মদ রাইসুল ইসলাম (যিনি রাইসুল ইসলাম আসাদ নামে পরিচিত, জন্ম ১৫ জুন, ১৯৫৩) একজন বাংলাদেশী অভিনেতা। তিনি বেতার, মঞ্চ, টেলিভিশন এবং চলচ্চিত্রে অভিনয় করেছেন। তিনি পদ্মা নদীর মাঝি (১৯৯৩), অন্য জীবন (১৯৯৫), দুখাই (১৯৯৭), ও লালসালু (২০০১) চলচ্চিত্রে অভিনয়ের জন্য চারবার শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং ৪৫তম জাতীয় চলচ্চিত্র পুরস্কারে আজীবন সম্মাননা লাভ করেন। ২০২১ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
ব্যক্তিগত জীবন
আসাদুজ্জামান মোহাম্মদ রাইসুল ইসলাম ১৯৫২ সালের ১৫ই জুন জন্মগ্রহণ করেন। তিনি ঢাকা কলেজিয়েট স্কুলে পড়াশোনা করেছেন। পরবর্তীকালে ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি অর্জন করেন।
অভিনয় জীবন
১৯৭২ সালে আসাদ প্রথম মঞ্চ নাটকে অভিনয় করেন, "আমি রাজা হব না" এবং "সর্পবিষয়ক" নামের দুইটি নাটকে। তার প্রথম চলচ্চিত্র ১৯৭৩ সালে মুক্তি পাওয়া আবার তোরা মানুষ হ।
thumb|২০১৩ সালে আসাদ আসাদ নাটক পরিচালনাও করছেন। ২০১০ সালে তিনি ধারাবাহিক নাটক "আলো ছায়া" পরিচালনা করেন যার রচয়িতা ছিলেন আজাদ আবুল কালাম। তানভীর মোকাম্মেলের লালন (২০০৪) চলচ্চিত্রে তিনি লালন চরিত্রে এবং গৌতম ঘোষের মনের মানুষ (২০১০) চলচ্চিত্র লালনের গুরু সিরাজ সাঁই চরিত্রে অভিনয় করেছেন। মানিক বন্দ্যোপাধায়ের উপন্যাস অবলম্বনে গৌতম ঘোষের পদ্মা নদীর মাঝি (১৯৯৩) চলচ্চিত্রে তিনি কুবের চরিত্রে অভিনয় করেন।
কায়িন রাজ্য
কায়িন রাজ্য (ফ্লোন: ဖၠုံ ခါန်ႋ ကၞ င့ ်; সগাও কারেন: က ညီ ကီၢ ် စဲၣ ်, বর্মী: ကရင်ပြည်နယ်) হলো মিয়ানমারের একটি রাজ্য। মিয়ানমারের সামরিক সরকার কারেন রাজ্যকে কায়িন রাজ্য নাম দিয়েছে। এর রাজধানী হপা-আন যা পা-আন হিসেবেও লেখা হয়।
উত্তর-উত্তরপশ্চিমে ও দক্ষিণ-দক্ষিণপূর্বে দাওনা পর্বতশ্রেণী এবং উত্তরপশ্চিমে কারেন পাহাড় থাকায় কায়িন রাজ্যটি পার্বত্য। এর পূর্বে থাইল্যান্ডের মায় হং সন, তাক এবং কাঞ্চনবুড়ি প্রদেশ। এর পশ্চিম ও দক্ষিণে মন রাজ্য এবং বাগো অঞ্চল। উত্তরে মান্দালয় অঞ্চল, শান রাজ্য এবং কায়াহ রাজ্য।
ইতিহাস
বর্তমানে যা কারেন রাজ্য হিসেবে পরিচিত তা পূর্বে ১১ শতাব্দীর মাঝে গঠিত বাগান সাম্রাজ্যের বর্মী রাজ্যগুলোর অংশ ছিল। ১৩ থেকে ১৬ শতাব্দীর সময়কালে, অঞ্চলটির বেশিরভাগ অংশ হানতাওয়াদি রাজ্যের অন্তর্গত ছিল এবং এই অঞ্চলের উত্তরের অংশ আভা রাজ্যের একটি অন্তর্গত তাউঙ্গুরের অন্তর্ভুক্ত ছিল। অঞ্চলটি ১৬ থেকে ১৯ শতাব্দী পর্যন্ত তাউঙ্গু রাজবংশ এবং কোনবাউং রাজবংশের অংশে পরিণত হয়েছিল। প্রথম অ্যাংলো-বার্মিজ যুদ্ধের (১৮২৪-১৮২৬) পর ব্রিটিশরা বর্তমান কারেন রাজ্যের দক্ষিণ তৃতীয়াংশ (সালউইন নদীর নিচে) এবং বাকি ১৮৫২-এর দ্বিতীয় অ্যাংলো-বার্মিজ যুদ্ধের পরে দখল করেছিল।
ব্রিটিশ উপনিবেশিক যুগের শেষের দিকে (১৯৪৫-১৯৪৮), কারেন নেতা আজকের কারেন রাজ্যসহ মন রাজ্য এবং তানিন্থারি অঞ্চলটির অনেকাংশ জুড়ে ব্রিটিশ সাম্রাজ্যের মধ্যেই একটি পৃথক রাষ্ট্র গঠনের উপর জোর দিয়েছিলেন। তারা ১৯৪৭ সালের ফেব্রুয়ারির প্যাংলং চুক্তিতে স্বাক্ষর করতে অস্বীকৃতি জানায় যা ছিল ১৯৪৭ সালের বার্মার সংবিধানের ভিত্তি। তারা ১৯৪৭ সালের এপ্রিলের স্বাধীনতা-পূর্ব নির্বাচন বর্জন করেছিল। তা সত্ত্বেও, সংবিধান কারেনদের একটি রাজ্য মঞ্জুর করেছিল, যদিও কারেন ব্রিটিশদের কাছ থেকে যা চেয়েছিল তার চেয়ে কম অঞ্চল দেওয়া হয়। সংবিধানে দশ বছরের সময়কালে রাজ্যগুলোকে ইউনিয়ন থেকে বের হওয়ার অধিকারের নিশ্চয়তা দেওয়া হয়েছে। (প্যাংলং চুক্তি কেবল শান এবং কাচিনকে রাজ্য দিয়েছে; চিনরা চুক্তিতে স্বাক্ষর করলেও তারা কোন রাজ্য পায় নি।) কারেন ন্যাশনাল ইউনিয়ন (কেএনইউ) এতে সন্তুষ্ট ছিল না এবং সম্পূর্ণ স্বাধীনতা চেয়েছিল। ১৯৪৯ সালে, কেএনইউ একটি বিদ্রোহ উত্থাপন করেছিল যা আজ অবধি অব্যাহত আছে। কেএনইউ ইনসেইনের যুদ্ধে যাওয়ার উপলক্ষে ৩১ শে জানুয়ারিকে 'বিপ্লব দিবস' হিসাবে পালন করে।
রাজ্যটির বেশিরভাগ অংশ তখন থেকেই যুদ্ধক্ষেত্র। বেসামরিক লোকেরা যুদ্ধের কবলে পড়েছে। কেএনইউ বর্তমানে বিশ্বের দীর্ঘতম চলমান প্রতিরোধ গঠন করেছে। ১৯৮৯ সালে সামরিক সরকার কারেন রাজ্যের ইংরেজি নাম পরিবর্তন করে কায়িন রাজ্য রাখে।
১৯৭৬ সাল থেকে কেএনইউ একটি স্বাধীন কারেন রাজ্যের পরিবর্তে একটি যুক্তরাষ্ট্রীয় ব্যবস্থার জন্য আহ্বান জানিয়েছে। ২০১২ সালের জানুয়ারিতে মিয়ানমারের সামরিক সমর্থিত বেসামরিক সরকার পূর্ব কায়িন রাজ্যের রাজধানী হপা-আনে কেএনইউয়ের সাথে যুদ্ধবিরতি চুক্তি স্বাক্ষর করেছে। রেলমন্ত্রী অং মিন এবং কেএনইউর জেনারেল মুতু সায় পো শান্তি আলোচনার নেতৃত্ব দিয়েছেন।